CELEX: 32020D0200
Language: sk
Date: 2020-02-11 00:00:00
Title: Rozhodnutie Politického a bezpečnostného výboru (SZBP) 2020/200 z 11. februára 2020 o vymenovaní vedúceho pozorovateľskej misie Európskej únie v Gruzínsku (EUMM Georgia) a o zrušení rozhodnutia (SZBP) 2018/2075 (EUMM Georgia/1/2020)

14.2.2020   
               
               
                  SK
               
               
                  Úradný vestník Európskej únie
               
               
                  L 42/15
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2020/200
         z 11. februára 2020
         o vymenovaní vedúceho pozorovateľskej misie Európskej únie v Gruzínsku (EUMM Georgia) a o zrušení rozhodnutia (SZBP) 2018/2075 (EUMM Georgia/1/2020)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na rozhodnutie Rady 2010/452/SZBP z 12. augusta 2010 o pozorovateľskej misii Európskej únie v Gruzínsku, EUMM Georgia (1), a najmä na jeho článok 10 ods. 1,
         keďže:
         
                     (1)
                  
                  
                     Podľa článku 10 rozhodnutia 2010/452/SZBP sa Politický a bezpečnostný výbor (PBV) oprávňuje, aby v súlade s článkom 38 tretím odsekom zmluvy prijímal príslušné rozhodnutia na účely vykonávania politickej kontroly a strategického usmerňovania pozorovateľskej misie Európskej únie v Gruzínsku (EUMM Georgia) vrátane rozhodnutia o vymenovaní vedúceho misie.
                  
               
                     (2)
                  
                  
                     Rada 3. decembra 2018 prijala rozhodnutie (SZBP) 2018/1884 (2), ktorým sa predĺžil mandát misie EUMM Georgia do 14. decembra 2020.
                  
               
                     (3)
                  
                  
                     PBV prijal 7. decembra 2018 rozhodnutie (SZBP) 2018/2075 (3), ktorým sa predlžuje mandát pána Erik HØEGA ako vedúceho misie EUMM Georgia od 15. decembra 2018 do 14. decembra 2020.
                  
               
                     (4)
                  
                  
                     Vysoký predstaviteľ Únie pre zahraničné veci a bezpečnostnú politiku navrhol 17. januára 2020 vymenovanie pána Mareka SZCZYGIELA za vedúceho misie EUMM Georgia do 14. decembra 2020.
                  
               
                     (5)
                  
                  
                     Rozhodnutie (SZBP) 2018/2075 by sa preto malo zrušiť,
                  
               PRIJAL TOTO ROZHODNUTIE:
         
            Článok 1
            Pán Marek SZCZYGIEL sa týmto vymenúva za vedúceho pozorovateľskej misie Európskej únie v Gruzínsku (EUMM Georgia) na obdobie od 15. marca 2020 do 14. decembra 2020.
         
         
            Článok 2
            Rozhodnutie (SZBP) 2018/2075 sa týmto zrušuje.
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            Uplatňuje sa od 15. marca 2020.
            V Bruseli 11. februára 2020
            
               
                  Za Politický a bezpečnostný výbor
               
               
                  predsedníčka
               
               S. FROM EMMESBERGER
            
         
         
            (1)  Ú. v. EÚ L 213, 13.8.2010, s. 43.
         
            (2)  Rozhodnutie Rady (SZBP) 2018/1884 z 3. decembra 2018, ktorým sa predlžuje účinnosť a mení rozhodnutie 2010/452/SZBP o pozorovateľskej misii Európskej únie v Gruzínsku, EUMM Georgia (Ú. v. EÚ L 308, 4.12.2018, s. 41).
         
            (3)  Rozhodnutie Politického a bezpečnostného výboru (SZBP) 2018/2075 zo 7. decembra 2018, ktorým sa predlžuje mandát vedúceho pozorovateľskej misie Európskej únie v Gruzínsku (EUMM Georgia) (EUMM GEORGIA/1/2018) (Ú. v. EÚ L 331, 28.12.2018, s. 217).